

Plan for psykososialt skulemiljø

Omvikdalen skule



ePhorte 2018/2186-14

Compilo

Innhald

[Innleiing 3](#_Toc536615923)

[Organisasjonskart 4](#_Toc536615924)

[Systematisk og heilskapleg arbeid 4](#_Toc536615925)

[Omvikdalen skule skal 5](#_Toc536615926)

[Mål for arbeidet med det psykososiale skulemiljøet 5](#_Toc536615927)

[Brukarmedverknad 5](#_Toc536615928)

[Kartlegging og risikovurdering 6](#_Toc536615929)

[Fremjande arbeid for eit trygt og godt psykososialt skulemiljø 7](#_Toc536615930)

[Førebyggjande arbeid for å fremje eit trygt og godt psykososialt skule- miljø 7](#_Toc536615931)

[Aktivitetsplikt for alle tilsette 8](#_Toc536615932)

[Utøvande tiltak/handlingsplanar for å stoppe og snu destruktive handlingar og miljø 9](#_Toc536615933)

[Krenkingar på digitale medium 10](#_Toc536615934)

[Dersom ein tilsett krenkar elev 10](#_Toc536615935)

[Klagerett 10](#_Toc536615936)

[Felles materiale og dokument for Kvinnherad-skulen 10](#_Toc536615937)

[Ulike verktøy som kan vera nyttige i arbeidet 10](#_Toc536615938)

[Nyttige lenker 11](#_Toc536615939)

Vedlegg:

1. Skulen sin dokumentasjon på arbeid § 9A – elev som opplever krenkingar
2. Tiltaksplan etter § 9A
3. Årshjul
4. Læringsmiljø – fokusområde ved Omvikdalen skule
5. Døme på vaktplan
6. Ordensreglar
7. Løyveskjema
8. Rutinar ved turar
9. Plan mot krenking og mobbing på Omvikdalen skule

## Innleiing

Gjennom opplæringslova kapittel 9 A - elevane sitt skulemiljø, har alle elevar rett på eit trygt og godt psykososialt læringsmiljø som fremjar helse, trivsel og læring. Det er stadfesta at skulane skal ha nulltoleranse mot mobbing og det skal arbeidast systematisk og kontinuerleg for eit trygt skulemiljø. Skulane er pålagde ei aktivitetsplikt, og elevar og foreldre har fått større brukarmedverknad og betre klagerett. Skulane skal dokumentere korleis dei arbeider førebyggjande og korleis dei evaluerer arbeid med skulemiljøet.

Overordna del for grunnopplæringa er ei konkretisering av skulen sin formålsparagraf og syner verdiar og prinsipp som skulen skal byggje på.

I omgrepet psykososialt miljø ligg dei mellommenneskelege tilhøva ved skulen, det sosiale miljøet og korleis elevane og dei tilsette opplever dette. Det psykososiale miljøet skal ha positiv verknad på elevane si helse, trivsel og læring, gi tryggleik og sosialt tilhøyr. Det er den einskilde elev si subjektive oppleving av å bli krenka som er utgangspunktet for skulen si handtering.

Krenkingar kan vera mobbing, vald, trakassering og diskriminering. Slike krenkingar kan førekoma i skuletida, på skulevegen, men også på sosiale media o.l. på nett. Kvar einskild sak skal undersøkjast, handterast, og tiltak skal setjast i verk slik at eleven opplever eit inkluderande, trygt og godt skule- og læringsmiljø.

Denne planen skal gje eit oversyn over forventa arbeid knytt skulen sitt kontinuerlege og systematiske skulemiljøarbeid. Målet med planen er å sikre eit heilskapleg arbeid slik at retten til eleven om eit inkluderande, trygt og godt skulemiljø blir oppfylt og at det er ein naturleg del i all planlegging av aktivitetar og opplæring i skulen.

Undervisning


Læringsmiljø

### Organisasjonskart Omvikdalen skule

## Systematisk og heilskapleg arbeid

Innhaldet i planen er ein del av skulen sitt internkontrollsystem. Oppdatert versjon av skulen sin plan er tilgjengeleg på

* kommunen sitt kvalitetssystem - Compilo
* skulen si heimeside under [www.kvinnherad.kommune.no/omvikdalen](http://www.kvinnherad.kommune.no/omvikdalen) skule



### Omvikdalen skule skal

* Basera arbeidet sitt på nasjonale- og kommunale føringar og forskingsinformert kunnskap
* Ha lokale mål for det psykososiale skulemiljøet
* Arbeida kontinuerleg og systematisk med strukturar og mekanismar som fremjar elevane sitt skulemiljø
* Gjennom tydeleg leiing førebyggje, avdekke og handtere krenkande åtferd
* Samarbeida med elevane og foreldre/føresette om det fremjande, førebyggjande- og haldningsskapande arbeidet
* Sikre at alle tilsette er kjente med og praktiserer skulen sine planar, rutinar og forventningar, for best mogeleg praksis i møte med elevane
* Byggje kollektiv kapasitet i skulen ved å ha fokus på skulebasert kvalitetsarbeid, læring og berekraftig utvikling

## Mål for arbeidet med det psykososiale skulemiljøet

Eit godt læringsmiljø er prega av tryggleik, venskap, respekt og å høyre til. Dette er viktig grunnlag og føresetnad for læring, sosialt og fagleg.

Tilsette ved Omvikdalen skule skal praktisere null-toleranse mot krenkande åtferd som mobbing, diskriminering, vald, rasisme og utestenging.

All planlegging av aktivitet/undervisning skal planleggast ut frå ein heilskap, der ein tar likt omsyn til fagleg, kognitiv, sosial og emosjonell læring.

**□ Vår visjon: Ein trygg stad å vera. Ein framifrå stad å læra.**

**□ Vårt mål for det psykososiale skulemiljøet: Krenking skal ikkje skje. Alle elevar skal føla seg inkluderte fagleg, sosialt og psykisk.**

## Brukarmedverknad

Elevane, foreldra og ulike rådsorgan skal involverast i arbeidet med det psykososiale skulemiljøet. Innhaldet i planen skal vera kjent for elevråd, foreldre, FAU, samarbeidsutvalet (SU) og Skulemiljøutvalet (SMU).

I aktivitetsplikta ligg det ei klar forventning om at eleven og føresette blir informerte om kva som vert gjort, i tillegg skal eleven og foreldra bli høyrde i si sak. Skulen skal alltid ta omsyn til barnet sitt beste i sine vurderingar.

**□ Skulen sitt årshjul: sjå vedlegg**

**Rådsorgan Omvikdalen skule:**

|  |
| --- |
| **Handlingar:** |
| Elevråd – innan tre veker etter skulestart.                         *(min. 4 møte pr år)* |
| Foreldreråd / FAU – innan tre veker etter skulestart.      *(min. 1 møte pr halvår)* |
| Skulemiljøutval – innan midten av oktober månad.         *(min 1 møte pr halvår)* |
| Samarbeidsutval                                                                      *(min 1 møte pr halvår)* |

**Elevråd:**

Skulen har elevråd etter Opplæringslova §11-2.

Elevrådet sine oppgåver kan vera:

* Kantine
* Arrangera ulike dagar, t.d. sportsdag
* Innkjøp
* Kjem med forslag til aktivitetar
* Ser på resultat av undersøkingar
* Leiar og nestleiar er med i Samarbeidsutvalet/Skulemiljøutvalet

**Klasseråd:**

Klassane har klasseråd 1 gong i månaden. Saker frå klasseråd blir melde til elevrådet.

Sjå elles vedlegg om «Læringsmiljø».

**Foreldreråd/FAU**

FAU blir danna av klassekontaktane seinast 3-4 veker etter skulestart.

Leiar og nestleiar er med i SU og KFU.

Har alltid trivsel/skulemiljø oppe på kvart møte.

**Samarbeidsutval/Skulemiljøutval**

Samansetjing av utvalet:

* 1 frå undervisningspersonalet
* 1 frå andre tilsette
* 2 frå FAU
* 2 frå elevrådet
* 2 frå kommunen, der den eine er rektor.

Representantane for dei tilsette, også lærarrepresentantane, skal veljast av og blant dei tilsette, og ikkje av t.d. organisasjonane.

Elevrepresentantane skal ikkje vera til stades ved saker som krev teieplikt.

Samarbeidsutvalet kan uttala seg om alle saker som gjeld skulen.

## Kartlegging og risikovurdering

Skulen skal årleg gjennomføre elev- og foreldreundersøking jf. felles rutine for elev- og foreldreundersøkinga.

Det skal jamleg gjennomførast risikoanalysar kor ein drøftar kvar og kor tid det er størst risiko for krenkingar på skulen. Elevane skal vera involverte i dette arbeidet.

### Det psykososiale skulemiljøet

|  |  |  |
| --- | --- | --- |
| **Handlingar:** | **Når:** | **Ansvar:** |
| Gjennomføra Elevundersøkinga (obligatorisk å tilby til elevar på 7.trinn). | November | Kontaktlærar |
| Gjennomføra Spekter 5.-7.trinn kvart halvår | september  februar | Kontaktlærar |
| Gjennomføra elevsamtalar med fokus på eleven sitt skulemiljø. | 6 stk pr år | Kontaktlærar |
| Gjennomføra foreldresamtalar med fokus på eleven sitt skulemiljø. | 2 stk pr år | Kontaktlærar |
| Gjennomføra møte/samtalar med tilsette med fokus på eleven sitt skulemiljø. | Jamleg | Rektor |
| Tett dialog mellom partane når elevar/tilsette/evt andre varslar om uønska åtferd/mobbing.  *Dette byggjer på dialog mellom elev og kontaktlærar. Skriftleg kontakt får skriftleg svar.* | Jamleg | Kontaktlærar/rektor |
| System for å registrera når elevar/føresette/Skulemiljøutvalet kjem med oppmodingar/forslag på tiltak. | Jamleg | rektor |

### Det fysiske skulemiljøet

|  |  |  |
| --- | --- | --- |
| **Handlingar:** | **Når:** | **Ansvar:** |
| Gjennomføra “vernerundar” 1 gonger i året der rektor og verneombod deltek. Elevar og tilsette deltek på førehand med spørjeskjema. | Kontinuerleg | Tekniske tenester/ rektor |
| Ha fokus på reinhald. |
| Ha ein ryddig skule, slik at reinhaldet vert enklare og omgjevnadane trivelegare. |
| Ha rutinar for undersøking av luftkvalitet, støv, radon og mugg. |
| Leggja inn avvik i Famac med ein gong. |
| Ha gode rutinar ved skadar på elevar. |
| Risikovurdering på eigen skule når det gjeld elevar, aktivitetar og område ute og inne. |
|  |  |  |

**Inspeksjon:**

Skulen har skikkeleg og synleg inspeksjon.

Alle vaktene har gule refleksvestar på seg.

Elevar frå 7. trinn er med i midttimen til tider.

Døme på inspeksjonsplan, sjå vedlegg.

## Fremjande arbeid for eit trygt og godt psykososialt skulemiljø

Det fremjande arbeidet er universelle rutinar/tiltak som er retta mot alle elevane ved skulen. Arbeidet skal vera kontinuerleg og systematisk. Målet er å legge grunnlag for eit inkluderande, godt og trygt læringsmiljø som fremjar trivsel og læring, dette er fundamentet for den einskilde elev si utvikling sosialt og fagleg. Lik praksis, tydelege rammer og forventningar frå den vaksne i møte med eleven, er med på å skape tryggleik i det sosiale samspelet.

Arbeidet skal vera basert på nasjonale- og kommunale styringsdokument/vedtak/forskrift/rutine, og vera forankra i relevant teori og forskingsinformert kunnskap.

**□ Vår visjon: Ein trygg stad å vera. Ein framifrå stad å læra.**

**□ Vårt mål for det psykososiale skulemiljøet: Krenking skal ikkje skje. Alle elevar skal føla seg inkluderte fagleg, sosialt og psykisk.**

## Førebyggjande arbeid for å fremje eit trygt og godt psykososialt skule- miljø

Føresetnaden for eit godt skulemiljø er planmessig, førebyggjande arbeid.

Forsking har vist at følgjande faktorar er grunnleggjande for å utvikla og halda ved like eit godt læringsmiljø:

* God leiing, organisasjon og kultur for læring.
* Læraren si evne til å leie klassar og grupper.
* Positive relasjonar mellom elev og lærar.
* Positive relasjonar og kultur for læring blant elevane.
* Godt samarbeid mellom skule og heim.
* Døme: Turar, kulturopplevingar, sosiale møteplassar, fellesopplevingar, fysisk aktivitet, prosjekt, internasjonalt samarbeid, elevsamtalen, revy

Me skal aktivt arbeida for å identifisere sårbare elevar og for å oppdage konfliktar, krenkingar, mobbing og utanforskap tidleg.

### Aktivitetsplikt for alle tilsette

Aktivitetsplikta blir løyst ut når ein elev ikkje opplever å ha eit trygt og godt skulemiljø. Aktivitetsplikta er ikkje avgrensa til å gjelde skuletid/område så lenge eleven sin oppleving av skulemiljøet blir negativt påverka av situasjonar/handlingar som skjer utanom skuletid eller på digitale medium. Delpliktene **følgje med, gripe inn og varsle gjeld alle tilsette ved skulen**. Plikta til å undersøkje saka og setje inn tiltak er skulen (leiar) sitt ansvar.

#### Delpliktene:

**Følgje med:** Alle tilsette skal følgje med på om elevane har eit trygt og godt skulemiljø. Dette gjeld for skuletida og SFO. Me føl med ved å observera aktivt og vera tett på elevane. I tillegg brukar me metodar som undersøking, kartlegging og elevsamtalar

**Gripe inn:** Alle skal gripe inn i situasjonar der ein elev blir utsett for krenkingar, dersom det er mogeleg. Krenkinga skal stoppast, og den vaksne skal ta tydeleg avstand frå slik åtferd.

**Varsle:** Ved mistanke eller kjennskap til at ein elev ikkje har eit godt og trygt skulemiljø skal den tilsette alltid varsle til rektor.

Mistanke om brot på det psykososiale miljøet blir ofte oppdaga gjennom:

* + Ein mistenkeleg episode
  + Varsling frå eleven/foreldre/medelevar
  + Eigne observasjonar
  + Problemåtferd mm.

**Undersøke:** Dersom rektor får varsel om krenking, skal saka straks undersøkast. Skulen kan nytta ulike metodar og verktøy. (dialogisk samtale med dei involverte og dei rundt, observasjon, spørjeundersøkingar mv).

**Tiltak:** Rektor har ansvar for, innan ei veke, å setje inn tiltak for at eleven igjen skal få det trygt og godt på skulen. Tiltaka skal vurderast ut frå eleven si forståing av saka og må ta utgangspunkt i barnet sitt beste. Tiltaka skal vera skriftlege i ein tiltaks/aktivitetsplan.

**Dokumentasjon:** Skulen har eit to-delt dokumentasjonskrav. Det skal lagast ein skriftleg plan når det vert sett inn tiltak i ei sak, i tillegg skal skulen gi overordna dokumentasjon for kva dei gjer for å oppfylle aktivitetsplikta.

Det er utarbeida felles malar for dokumentasjonskravet, og rutinar for korleis saker skal arkiverast.

Desse ligg i Compilo.

|  |  |  |
| --- | --- | --- |
| **Handlingar:** | **Ansvar:** | **Når:** |
| God informasjon i møtet med nye elevar og foreldre. | Kontaktlærar | Skulestart |
| Vera spesielt merksam på overgangane mellom barnehage og skule, barne- og ungdomsskule og mellom dei ulike trinna. | Kontaktlærar 1. og 7.trinn | Vår |
| Fast sak på møter med tilsette og Helsesjukepleiar ved skulen | Rektor | Kvar veke |
| Ha inspeksjon og tilsyn på skuleplassen, i gangar og fellesrom, på toaletta, i gymnastikkavdelinga og i SFO. Du må òg ta opp korleis elevane har det på skulevegen og på skulebussen. | Kontaktlærar | kontinuerleg |
| Ta opp temaet krenkjande åtferd/mobbing i klassemøta og engasjera elevane i arbeidet. Krava de har til haldningar og åtferd, må samsvara med generelle normer og den standarden elevane opplever på skulen. | Kontaktlærar | 1 gong i månaden |
| Gjera elevane medvitne om korleis mobbinga skjer, om dei ulike rollene elevane kan ha, at det ikkje er tillate å mobba, korleis ein opplever det å bli mobba, og at mobbaren òg tek skade av å mobba. | Kontaktlærar | September |
| Ta opp tilskodarrolla. Passive elevar forsterkar mobbesituasjonen, og elevane bør lære korleis tilskodarane kan hjelpa til med å få slutt på mobbinga. | Kontaktlærar | September |
| Ta opp mobbing ved hjelp av mobiltelefon og internett spesielt. Dette temaet bør de òg handsama på foreldremøta med jamne mellomrom. | Kontaktlærar | September |

Førebyggjande arbeid på **rektornivå**:

|  |  |  |
| --- | --- | --- |
| **Handlingar:** | **Når:** | **Ansvar:** |
| Følgje opp rutinane som skulen utarbeider. | På planleggingsdagane før skulestart.      Foreldremøte på hausten. | Heidi |
| Syta for kompetanseutvikling av tilsette. |
| Syta for informasjon til alle partar i skulesamfunnet. |
| Setja mobbing på dagsorden og syta for at det er kontinuitet i arbeidet. |
| Bestemma om det skal gjerast enkeltvedtak i saker som gjeld elevane sitt psykososiale miljø, og følgja opp saka. |
| Følgja opp klager på dei tilsette, til dømes om lærarar som krenkjer/mobbar elevar. |
| Ta imot varsel om krenkjande åtferd/mobbesaker, og setja i gang eit arbeid for å løyse saka. |
| Syta for dokumentasjon av saker av ein viss storleik (i tid og omfang). |

## Utøvande tiltak/handlingsplanar for å stoppe og snu destruktive handlingar og miljø

Nokre saker knytt til elev/-ar sitt skulemiljø kan vera utfordrande, komplekse og av meir alvorleg art. Det kan vera vanskeleg for skulen å løyse denne type saker, og det kan vera nødvendig å søkje hjelp og rettleiing frå andre instansar.

Visjonen for tilsette i Kvinnherad er *saman om utvikling og gode tenester*. Fleirfagleg innsats og samhandling kan bidra positivt til ei løysing. Naturlege samhandlingspartar kan vera PPT, skulehelsesøster, barnevern, SLT-koordinator, politi m.f.

Foreldre/elev må samtykke til at skulen får dele saka med andre instansar.

## Krenkingar på digitale medium

Dersom digitale krenkingane fører til at eleven opplever mistrivsel med å vera på skulen, utløyser dette aktivitetsplikta for skulen, sjølv om krenkingane har skjedd utanom skuletid og utanfor skulen sitt område.

Digitale krenkingar og deling av bilete kan meldast til politiet. Føresette kan melde dette sjølv. Dersom skulen skal melde, så skal det gå via sektorleiar.

## Dersom ein tilsett krenka elev

Alle tilsette har plikt til å varsle rektor dersom ein får mistanke om eller kjennskap til at ein kollega utset ein elev for krenkingar. Rektor skal varsla skuleeigar.

Dersom ein i leiinga ved skulen står bak krenkinga, skal varslinga gå direkte til skuleeigar.

## Klagerett

Dersom ein elev, eller deira foreldre meiner at skulen ikkje har gjort det dei skal for å stoppe krenkingar, eller for at eleven skal få eit trygt og godt læringsmiljø kan dei melda saka til fylkesmannen.

Før ein elev/forelder melder saka til fylkesmannen, må saka vera tatt opp med rektor og skulen må ha fått minst ei veke på å undersøke og setje inn tiltak i saka.

## Felles materiale og dokument for Kvinnherad-skulen

For å sikre lik praksis i Kvinnherad-skulen, er det med heimel i opplæringslova utarbeidd nokre felles rutinar, retningsliner og forventningar. Desse er å finna på kommunen sitt kvalitetssystem, Compilo.

* Felles ordensreglement for Kvinnherad-skulen
* Rutine for elevundersøkinga (frå gjennomføring - pedagogisk analyse– tiltak)
* Retningslinjer – organ for brukarmedverknad
* Overgangar - god og trygg start, frå barnehage til vidaregåande opplæring
  + rutine frå barnehage til skule
  + frå barneskule til ungdomsskule
* Aktivitetsplikta:
  + sjekkliste for arbeidet med dei ulike delpliktene - sikre lik praksis i skulane
  + informasjonsfaldar til foreldre/føresette - info om Oppll § 9 A
  + presentasjon til bruk på foreldremøte - Oppll § 9 A
  + malar:
  + varslingsskjema
  + dokumentasjon på overordna arbeid
  + tiltaks/aktivitetsplan
  + arkivrutine og skrivereglar

## Ulike verktøy som kan vera nyttige i arbeidet

Betre tverrfagleg samarbeid (BTI)

* [Handlingsrettleiar](https://kvinnherad.betreinnsats.no/) – Rutine ved bekymring, ulike skjema og hjelpedokument
* Stafettlogg (digital samhandlingsarena)
* Spekter – kartlegging av elevmiljø

## Nyttige lenker

* [Opplæringslova Kapittel 9 A](https://lovdata.no/dokument/NL/lov/1998-07-17-61/KAPITTEL_11#KAPITTEL_11)
* [Overordna del – verdiar og prinsipp for grunnopplæringa](https://www.regjeringen.no/contentassets/37f2f7e1850046a0a3f676fd45851384/overordnet-del---verdier-og-prinsipper-for-grunnopplaringen.pdf)
* [Skulemiljø Udir – 3- 2017 - Kva skal skulen gjere?](https://www.udir.no/regelverkstolkninger/opplaring/Laringsmiljo/skolemiljo-udir-3-2017/6.-hva-skal-skolen-gjore-aktivitetsplikten/)
* [Udir: Døme på tiltak i skulemiljøsaker](https://www.udir.no/laring-og-trivsel/skolemiljo/tiltak-skolemiljo/)

Vedlegg 1:

SKULEN SIN DOKUMENTASJON PÅ ARBEID § 9A – ELEV SOM OPPLEVER KRENKINGAR

Namn på elev:   Fødselsdato: Dato:  Skule:

|  |  |  |  |  |  |
| --- | --- | --- | --- | --- | --- |
| Område | Sjekkliste | Dokumentasjon på skulen sitt arbeid | Ansvar | Dato | Utført |
| Varsling | Korleis saka kom fram:   * Kva vart varsla * Korleis skjedde varslinga * Kven varsla |  |  |  |  |
| Handlingar | Tiltak som skulen set i verk:   * Undersøking * Observasjon * Informasjon føresette og skuleeigar’ * Gripa inn * Laga plan for tiltak |  |  |  |  |
| Førebyggjande arbeid | Kva førebyggande arbeid har vore utført. Td   * Inspeksjonsplan * Elevsamtalar * Kartlegging av klassemiljø * Handlingsplanar for læringsmiljø * Ordensreglement |  |  |  |  |
| Lukking | * Bakgrunn for lukking av saka |  |  |  |  |

Vedlegg 2:

## Mal for aktivitetsplan



*Rektor skal****dokumentere skriftleg****kva tiltak som blir sett inn for å sikre eleven eit trygt og godt skulemiljø. Tiltaka skal setjast inn på bakgrunn av undersøkingar og eleven sin uttale.*

|  |  |  |  |
| --- | --- | --- | --- |
| **Elev:** | **Årssteg:** | **Skule:** | **Dato:** |
|  |  |  |  |

|  |
| --- |
| **Kva situasjon/problem skal løysast?** |
| *…..har rett til eit trygt og godt skulemiljø som fremjar helse, trivsel og læring. XXX skule har XX.XX.20 fått melding/varsel frå ……/ funne ut ved hjelp av….at X elev ikkje har det trygt og godt på skulen fordi ………(beskriv utfordringa basert på eleven si subjektive oppfatning)* |

|  |
| --- |
| **Eleven sin uttale /Kva meiner eleven?** |
| *Kva fortel/uttalar/tenkjer eleven? Har eleven synspunkt på kva tiltak som bør settast inn? Kva meiner eleven er eigna tiltak? Kven høyrde eleven? Korleis blei samtalen gjennomført?* |

|  |
| --- |
| **Undersøking  av saka**–sjå også dokumentasjonsskjema for delpliktene: følgje med – gripe inn – varsla -  undersøkje |
| *NB! Undersøking er ikkje tiltak*  *Kva undersøkingar (må ofte vera fleire) er gjennomført for denne saka*   * *kva «såg» skulen etter?* * *kva «såg» skulen? Kva «såg» de ikkje?* * *Kor ofte?*   *Ta med kva eleven faktisk sa – essensen i samtalen – kva tema*  *Kva kom fram?* |

|  |
| --- |
| **Hovudmål** |
| *( elevens namn…)*skal oppleva å ha eit trygt og godt skulemiljø  *Elevens beste skal vera eit grunnleggande omsyn i skulen si vurdering av tiltak* |

**Tiltak på individ- gruppe- og systemnivå**

|  |  |  |  |  |  |
| --- | --- | --- | --- | --- | --- |
| **Oversikt over planlagde tiltak, gjennomføring, ansvar og evaluering**  Med bakgrunn i resultata frå undersøkingar som er gjennomført, eleven sin uttale og skulen si vurdering av elevens beste. Planen skal syna tiltaka skulen har ansvar for. | | | | | |
| **Nr** | **Tiltak** | **Ansvarleg**for at tiltaket blir gjennomført ved skulen | **Gjennomføring** | | **Evaluering**  Dato: |
| Frå: | Til: |
| **Individ:** | | | | | |
| **Delmål** | | | | | |
| 1. | *Ver konkret* |  |  |  |  |
| 2. |  |  |  |  |  |
| **Delmål** | | | | | |
| 1. |  |  |  |  |  |
| 2. |  |  |  |  |  |
| **Gruppe:** | | | | | |
| **Delmål** | | | | | |
| 1. |  |  |  |  |  |
| 2. |  |  |  |  |  |
| **Delmål** | | | | | |
| 1. |  |  |  |  |  |
| 2. |  |  |  |  |  |
| **System:** | | | | | |
| **delmål:** | | | | | |
| 1. |  |  |  |  |  |
| 2. |  |  |  |  |  |
| **Delmål** | | | | | |
| 1. |  |  |  |  |  |
| 2. |  |  |  |  |  |

[Tekstbrytingsskift]*(Kvar sak vil ha ulikt tal tiltak, tiltaka kan vera på individ-, gruppe- og systemnivå. Tiltaka skal vera forskingsinformert)*

|  |
| --- |
| **Evaluering –**eleven skal delta i evalueringa av tiltaka |
| *Status i saka?*  *Kva tiltak har fungert?*  *Nye tiltak?* |

|  |
| --- |
| **Oppsummering frå samtale- ar/møte med eleven** |
| *Dato:*  *Til stades:*  *Bakgrunn:*  *Eleven si oppleving av situasjonen no:*  *Avtale/tiltak:*  *Ny samtale/møte:* |
| **Oppsummering frå samtale/møte med føresette** |
| *Dato:*  *Til stades*:  *Bakgrunn:*  *Føresette si oppleving av situasjonen no:*  *Avtale/tiltak:*  *Ny samtale/møte:* |

|  |
| --- |
| **Skulen si vurdering av saka/situasjonen –** Kva er til det beste for barnet/ungdommen? |
| *Dokumenter korleis skulen har vurdert kva som er til det beste for barnet/ungdommen.*  *I nokre saker kan det bety at skulen har plikt til å setje inn tiltak sjølv om eleven ikkje ønskjer det, eller det kan bli sett inn andre tiltak enn eleven ønskjer.* |

|  |
| --- |
| **Anna dokumentasjon som er relevant for saka** |
|  |

|  |
| --- |
| **Lukking av saka** |
| *Bakgrunn for lukking av sak:*    *Dato:*  *Til stades:* |

Stad: Dato:  Underskrift:

Kopi til:

Vedlegg 3:

**Årshjul**

## Årshjul for å ivareta elevane sitt arbeidsmiljø:

|  |  |  |
| --- | --- | --- |
| ***Tidspunkt*** | ***Kva gjer vi?*** | ***Kven gjer det?*** |
| **August/september** | -Gjennomgang av plan for elevane sitt arbeidsmiljø.  -Klassereglar og gjennomgang av elevane sitt arbeidsmiljø.  -Konstituering av FAU, elevråd, SU og skulemiljøutval.  -Inspeksjonsplan  -Stort foreldremøte, gjennomgang av elevane sitt arbeidsmiljø. Informasjon om klagerett.  -Gjennomføring av Spekter 5.-7.klasse  -Elevsamtalar  -Underskrift av ordensreglar  -samtykke i visma, bilete, køyring, lån av ipad/ladar | Tilsette  Elevar og lærarar  Rektor  Tilsette  Rektor  Rektor/kontaktlærar  Foreldre og kontaktlærar |
| **Oktober** | “Vernerunde”  Utviklingsamtalar | Miljøretta helsevern (av og til)  Rektor, leiar og nestleiar i elevrådet, verneombod  Kontaktlærar |
| **November** | SU/skulemiljøutval  Elevundersøking 5.-7. trinn, gjennomføring | Rektor  Kontaktlærar |
| **Desember** |  |  |
| **Januar** |  |  |
| **Februar** | Gjennomføring av Spekter 5.-7.klasse | Rektor/kontaktlærar |
| **Mars** | “Vernerunde”  Elevsamtalar | Miljøretta helsevern (av og til)  Rektor, leiar og nestleiar i elevrådet, verneombod  Kontaktlærar |
| **April** | -Arbeid eller evaluering av elevundersøkingane.  -Elevråd/skulemiljøutval tek opp resultat og tiltak frå elevundersøkinga, ståstadanalysen.  - Elevråd/skulemiljøutval reviderer mobbeplanen, og planen for elevane sitt psykososiale arbeidsmiljø.  -Utviklingssamtalar | Tilsette og rektor  Rektor  Rektor  Kontaktlærar |

Vedlegg 4

Sjølvkontroll

Det tyder å:

* kunne regulera tilhøvet mellom kjensler og åtferd, å ha kontroll på eigne kjensler
* kunne utsetja eigne behov, tilpassa seg fellesskapet og ta omsyn til andre
* kunne takla usemje og konfliktar samt uttrykkja kjensler på ein god måte



|  |  |
| --- | --- |
| Eg ventar på tur |  |
| Eg følgjer reglar og taklar motgang i spel og aktivitet |  |
| Eg er høfleg og bruker ikkje respektlaust språk som banning og kalling når eg snakkar |  |
| Eg krenkjer ikkje andre på sosiale media |  |
| Eg lyttar til andre utan å avbryte |  |
| Eg rettar meg etter tilsnakk/beskjedar/korreksjon (frå vaksne) |  |
| Eg aksepterer og respekterer at ikkje alle meiner det same som meg |  |
| Eg toler at andre kjem borti meg, utan å ta igjen fysisk eller verbalt |  |
| Eg held meg unna slåssing og løyser konfliktar med ord |  |
| Eg kontrollerer temperamentet (sinnet) mitt |  |
| Eg innrettar meg etter ei felles avgjerd |  |
| Eg innrømmer når eg tek feil eller har gjort noko dumt |  |

Sjølvhevding

Det tyder å:

* kunne ta initiativ og sosial kontakt på ein god og fornuftig måte
* kunne uttrykkja og stå for eigne tankar og meiningar på ein akseptabel måte



|  |  |
| --- | --- |
| Eg tar kontakt med andre på ein positiv måte |  |
| Eg gjer mitt beste og tør å vise fram arbeidet mitt |  |
| Eg kan setje ord på kjenslene mine |  |
| Eg presenterer meg for nye menneske på ein høfleg måte |  |
| Eg seier nei til det eg ikkje ønsker å være med på |  |
| Eg seier frå om eg føler meg krenka eller ikkje har det bra |  |
| Eg tør å gi uttrykk for mine meiningar og stå for det eg seier |  |
| Eg tar sjølvstendige val |  |
|  |  |

 Ansvarskjensle

Det tyder å:

* kunne følgja reglar og ta ansvar for seg sjølv og eigne handlingar
* kunne ta del i fellesskapet ved å ta ansvar for skulen sitt sosiale og fysiske læringsmiljø



|  |  |
| --- | --- |
| Eg følgjer skulen sine ordensreglar |  |
| Eg møter til rett tid og held avtalar og tidsfristar |  |
| Eg passar godt på eigne, andre sine og skulen sine eigendeler |  |
| Eg tilpassar åtferd og stemmebruk etter stad og situasjon |  |
| Eg følgjer godt med når instruksar og beskjedar blir gjevne |  |
| Eg ryddar og ordnar etter meg når eg har vore ein stad eller har brukt noko |  |
| Eg arbeider sjølvstendig |  |
| Eg har med det utstyret som er nødvendig både heime og på skulen |  |
| Eg kjem raskt i gong med arbeidet og bruker tida godt |  |
| Eg gjer mitt beste for at alle skal ha det bra |  |
| Eg seier frå om eg ser at nokon blir dårleg behandla |  |
| Eg tek ansvar for eigne handlingar og ber om unnskyldning og ordnar opp etter beste evne |  |

Samarbeid

Tyder å:

* kunne arbeida saman, dela med andre og hjelpa andre
* kunne vise omsyn og høfleg åtferd
* kunne skifta aktivitet og arena på ein god måte

|  |  |
| --- | --- |
| Eg viser høfleg åtferd ved for eksempel å helsa, takka og be om noko på ein ordentleg måte |  |
| Eg konsentrerer meg om eigne arbeidsoppgåver |  |
| Eg ventar med å snakke til eg får ordet |  |
| Eg lyttar og er merksam når andre snakkar |  |
| Eg deler på kunnskap og hjelper til når nokon treng det |  |
| Eg held arbeidsro og lar andre arbeide i fred |  |
| Eg arbeider med andre sjølv om vi ikkje er nære venner |  |
| Eg innrettar meg etter fleirtalsavgjersler |  |
| Eg er positiv og deltar aktivt på fellesaktivitetar |  |
| Eg tar min del av ansvaret i gruppa |  |

 Empati

Tyder å:

* kunne setja seg inn i og forstå ein situasjon frå andre sin ståstad
* kunne vise omtanke og respekt for andre sine kjensler og synspunkt
* kunne gjenkjenna og skilja mellom eigne og andre sine kjensler
* kunne rosa andre og gleda seg på andre sine vegne

|  |  |
| --- | --- |
| Eg kjenner, - og set ord, på kjenslene mine |  |
| Eg seier “orsak” når eg har gjort noko gale |  |
| Eg tilgir når andre ber meg om orsaking |  |
| Eg ser når andre ikkje har det bra og prøver å gjere noko med det |  |
| Eg seier positive ting til og om andre og unngår baksnakking |  |
| Eg bruker sosiale medier på ein medviten måte som ikkje sårar eller skadar andre |  |
| Eg forstår skilnad på eit uhell og at noko er gjort med vilje |  |
| Eg godtar at vi er ulike og viser respekt for det |  |
| Eg veit når humor kan brukast |  |
| Eg gler meg over at andre lukkast |  |
| Eg set meg inn i andre sin situasjon |  |
| Eg ser ei sak frå to sider |  |
| Eg ler av meg sjølv og har sjølvironi |  |
| Eg er bevisst på korleis  stemmebruken min og kroppsspråket kan påverka andre |  |
| Eg baksnakka ikkje andre og spreier ikkje rykte |  |

Vedlegg 5: Døme på vaktplan haust 2023:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **MÅNDAG** |  | **TYSDAG** |  | **ONSDAG** |  | **TORSDAG** |  | **FREDAG** |  |
| **08.15-08.30** | **Gunn** | **Natalie** | **Eli** | **Lillian** | **Eli** | **Natalie** | **Marika** | **Rannveig** | **Marika** | **Rannveig** |
| **09.30-09.45** | **Eli**  **Natalie** | **Åsmund**  **5.fys.akt** | **Tove**  **Benedichte** | **Tina**  **6.fys.akt** | **Benedichte**  **Gunn** | **Åsmund**  **7.fys.akt** | **Gunn** | **Margunn** | **Kristine** | **Eli** |
| **10.45-10.55**  **MAT** | **1.Margunn**  **2. Lillian**  **3. Ina**  **4.Tove** | **5.Hildegunn**  **6.Tina**  **7.Åsmund** | **1.Margunn**  **2. Lillian**  **3. Ina**  **4.Tove** | **5.Hildegunn**  **6.Tina**  **7.Åsmund** | **1.Margunn**  **2. Lillian**  **3. Natalie**  **4.Tove** | **5.Rannveig**  **6.Tina**  **7.Åsmund** | **1.Margunn**  **2. Lillian**  **3. Ina**  **4.Tove** | **5.Hildegunn**  **6.Tina**  **7.Benedichte** | **1.Margunn**  **2. Lillian**  **3. Ina**  **4.Natalie** | **5.Hildegunn**  **6.Tina**  **7.Benedichte** |
| **10.55-11.10** | **Natalie**  **Tove** | **Tina**  **6.fys.akt** | **Ina**  **Tina** | **Åsmund** | **Tove**  **Heidi** | **Åsmund**  **5.fys.akt** | **Rannveig**  **Lillian** | **Kristine**  **7.fys.akt** | **Natalie**  **Kristine** | **Heidi** |
| **11.10-11.25** | **Rannveig**  **Marika** | **Gunn** | **Eli**  **Hildegunn** | **Benedichte** | **Lillian** | **Benedichte** | **Ina**  **Gunn** | **Marika** | **Hildegunn**  **Eli** | **Marika** |
| **12.25-12.35** | **Gunn** | **Kristine** | **Gunn** | **Eli** | **Tina** | **Rannveig** | **Marika** | **Rannveig** | **Marika** | **Kristine** |
| **LEKSETID 13.35-14.15** | **Eli** | **Rannveig** | **Eli** | **Natalie** |  |  | **Eli** |  |  |  |

**ORDENSREGLAR FOR ELEVAR VED OMVIKDALEN SKULE:**

1. **DET ER MITT ANSVAR**

* å vera med å skapa trivsel i skulekvardagen
* å vera slik at alle får arbeidsro i timane
* å gjera skulearbeidet til rett tid
* å komma utkvilt til skulen
* å bidra til å halda orden på skulen inne og ute

1. **SKULEN EIG VI I LAG**

* Vi tek vare på det vi har i skulen.
* Vi let andre få ha sine ting i fred
* Vi held orden rundt oss.
* Øydelegg vi noko, melder vi frå om dette til læraren eller rektor

1. **PÅ SKULEN ER DET IKKJE LOV Å:**

* plaga eller mobba andre
* gjera skade på skulebygningar, gjerde eller planter
* ha med farlege gjenstandar.
* ta bilete eller lyd av andre utan lov
* bruka mobiltelefon/klokke utan avtale med vaksen
* bruka datamaskin og internett på andre måtar enn det læraren har sagt

1. **FRIMINUTTA**

* all aktivitet skjer innanfor skulen sitt område om anna ikkje er avtalt med ein vaksen
* WC er ikkje opphaldsrom for elevane
* V går frå toaletta i rein og fin stand
* Vi kastar ikkje snøball til vanleg
* Vi brukar ikkje sykkel, rulleskøyter, rullebrett og sparkesykkel utan avtale

**E. PÅ SKULEVEGEN HUGSAR VI:**

* vise fin framferd og føl trafikkreglane
* bruka refleks i mørketida
* hjelm, lys og refleks på sykkelen

**F. MELDING I VISMA NÅR:**

* vi ikkje kjem på skulen
* vil søka fri - skulen kan gi fri inntil 10 dagar
* vi treng vera inne i friminutta
* vi treng anna opplegg i kroppsøving/bading

**G. DERSOM VI BRYT ORDENSREGLANE TEK VI ANSVARET SJØLVE. VI VEIT AT:**

* vi kan verta tilsnakka
* vi kan få melding heim
* vi kan måtta sitja inne i friminutta med rettleiing frå ein vaksen
* vi kan verta sende heim ved særskilde høve
* foreldra kan få erstatningsansvar ved hærverk/skadeverk

Vedteken i SU 4.10.23

***Vi har lese ordensreglane.***

Stad/dato: ………………………………………………

………………………………………….. ………………………………………………………………………

Underskrift elev Underskrift føresette

Vedlegg 7:

## Rutinar ved turar – Omvikdalen skule

## Turar i skog og mark

Hugs oppteljing av elevar før/etter tur og etter pausar.

Ein vaksen går først og ein sist. Andre vaksne som er med, går jamt fordelt mellom den første og den siste.

Elevar får ta med/bruka kniv etter avtale.

Elevar bør ha augnekontakt med ein vaksen under turgåinga. Den vaksne kan gjerne bruka refleksvest.

Ved vegkryss der det kan vera tvil om vegval, må turleiar stansa for å sikra seg at alle tek rett vegval.

## Generelt for alle turar:

Instruks skal gjerast kjent for tilsette og elevar. Turmål skal gjerast kjent.

Ordensreglane for skulen gjeld. Ved unntak gjer ein avtale.

Dei vaksne bør ha med klasseliste med telefonnummer til foreldre/tilsette.

Det bør vera 2 vaksne med på turar – i alle fall når 2 trinn er saman. Unntak kan vurderast. Somme elevar treng ein vaksen til å hjelpa seg.

Ansvarleg lærar skal ha med førstehjelpsutstyr, og ein av dei vaksne må ha gjennomført førstehjelpskurs dei siste to åra.

Dei vaksne bør ha med mobiltelefon som er opplada.

Ver rask å søkja hjelp om de treng det:

* **POLITI 112**
* **AMBULANSE 113**
* **BRANN 110**
* **SKULEN 53 46 14 20**

C:\Users\k5824\AppData\Local\Microsoft\Windows\Temporary Internet Files\Content.IE5\V6LHLVNQ\MC900215467[1].wmf

## Turar til sjøen

Ved opphald ved sjø/vatn skal det vera med minst 2 vaksne. Begge må ha livreddarkompetanse.

Dei vaksne skal ha oversikt over elevar som badar eller er ute i vatnet.

Dei vaksne må vurdera kva reglar som skal gjelda ut frå elevane sin alder, symjeferdighet, djupna på vatnet osb.

Ved bruk av båt eller kano skal alle bruka redningsvest, og det skal alltid vera ein vaksen på vatnet og ein på land.

Vinterstid må ein avklara om isen er sikker.

C:\Users\k5824\AppData\Local\Microsoft\Windows\Temporary Internet Files\Content.IE5\GZW7RSIL\MC900044967[1].wmf

## Sykkelturar

Alle elevane skal bruka hjelm.

Sykkelen skal vera utstyrt med bremser og refleksar.

Elevane må sykla etter kvarandre på rekkje under heile sykkelturen.

Ein vaksen er med og syklar.

## Bil

Me prøver mest mogleg å bruka offentleg transport. Når foreldre køyrer, snakkar me om ansvar og rutinar med dei.

## Bålbrenning

Det er forbod mot opptenning av bål i marka i perioden 15.04.-15.09 viss det ikkje er ein tilrettelagt bålplass og søkt om løyve.

Ein vaksen skal alltid vera ved bålet/grillen/kokeapparatet til det er sløkt/nedkjølt.

Det skal alltid vera sløkkjeutstyr (vatn/brannteppe) tilgjengeleg ved open flamme. C:\Users\k5824\AppData\Local\Microsoft\Windows\Temporary Internet Files\Content.IE5\5B64I26S\MC900334730[1].wmf

Vedlegg 9:

|  |
| --- |
|  |
|  |
|  |
|  |
|  |
|  |
|  |
|  |

Plan mot krenking og mobbing på

Omvikdalen skule

# Innhald:

*Visjon Omvikdalen oppvekstsenter*

*Lovgrunnlaget*


***Fakta om mobbing***

* *Kva er mobbing?*
* *Kven blir mobba?*
* *Kven mobbar?*
* *Teikn på mobbing*

***Tiltaksplan mot mobbing og plaging***

* *Mål*
* *Førebyggjande arbeid*
* *Arbeid i klassen og på skulen*
* *Arbeid i elevrådet*
* *Heimen sitt ansvar*
* *Når mobbing vert oppdaga*

***Til ettertanke:*** *Livet si læra*



# Visjon Omvikdalen skule:

**□ Vår visjon: Ein trygg stad å vera. Ein framifrå stad å læra.**

**□ Vårt mål for det psykososiale skulemiljøet: Krenking skal ikkje førekomma. Alle elevar skal føla seg inkludert fagleg, sosialt og psykisk.**

I Opplæringslova §1-1 siste ledd står det følgjande:

*Alle former for diskriminering skal motarbeidast.*

|  |
| --- |
| **§ 9 A-2.Retten til eit trygt og godt skolemiljø** |
| Alle elevar har rett til eit trygt og godt skolemiljø som fremjar helse, trivsel og læring. |
| **§ 9 A-3.*Nulltoleranse og systematisk arbeid***  Skolen skal ha nulltoleranse mot krenking som mobbing, vald, diskriminering og trakassering.  Skolen skal arbeide kontinuerleg og systematisk for å fremje helsa, miljøet og tryggleiken til elevane, slik at krava i eller i medhald av kapitlet blir oppfylte. Rektor har ansvaret for at dette blir gjort. |
|  |

## Fakta om mobbing

### Kva er mobbing?

Me snakkar om mobbing når ein eller fleire personar, gjentekne gonger og over ei viss tid, seier eller gjer vonde og ubehagelege ting mot nokon som har vanskeleg for å forsvara seg. Det vonde og ubehagelege kan vera direkte mobbing med slag, spark, skjellsord, krenkjande og hånlege kommentarar eller truslar. Erting som stadig blir gjenteken sjølv om det er klare teikn på ubehag hos den som blir erta, vert også rekna som mobbing. Like vondt kan det vera å bli utsett for indirekte mobbing: Det å bli ”frosen ut” og ikkje få vera med i kameratflokken, bli baksnakka og at andre legg hindringar i vegen slik at ein ikkje får venner.

Det kan difor også vera mobbing når ein elev ikkje føler seg med i fellesskapet sosialt, psykisk eller fagleg. Ofte kan det vera sosiale mekanismar som skulen må arbeida systemretta med.

Me pleier ikkje å rekna erting på eit meir vennskapleg plan som mobbing. Det er heller ikkje mobbing når to personar som er fysisk eller psykisk omtrent like sterke, slåst eller kranglar. (Dan Olweus si definisjon av mobbing)

### Kven blir mobba?

Forsking gjev eit ganske klart bilete av dei som er i faresona for å bli mobba. Mobbeoffera har gjerne eitt eller vanlegvis fleire av dei kjenneteikna som er lista opp nedanfor.

Mobbeoffera kan delast inn i to hovudgrupper:

1. ***Det passive eller underdanige mobbeofferet***

* Desse elevane er gjerne stille, forsiktige, kjenslevare og tek ofte lett til tårene.
* Dei er usikre og har dårleg sjølvtillit (eit negativt sjølvbilde).
* Dersom dei er gutar, likar dei ikkje å slåst, og dei er ofte fysisk svakare enn klassekameratane sine, særleg mobbarane.

1. ***Det provoserande mobbeofferet***

Denne typen offer er mindre vanleg og omfattar omtrent 15-20 prosent av offera.

* Dei kan vere hissige og prøver å ta igjen dersom dei blir utsette for mobbing, men ofte utan særleg suksess.
* Dei er ofte rastlause, klossete, umodne, ukonsentrerte og vert oppfatta som vanskelege å ha med å gjera.
* Nokre av desse elevane kan karakteriserast som hyperaktive (urolege, rastlause med konsentrasjonsvanskar osb.).
* På grunn av si irriterande åtferd er dei ofte mislikt også av mange vaksne, t.d. av læraren.
* Dei kan sjølve prøva å mobba svakare elevar.

### Kven mobbar?

Det er ein del fellestrekk når det gjeld barn og unge som er i faresona for å bli mobbarar. Det er sannsynleg at ein aktiv mobbar har eit eller vanlegvis fleire av følgjande generelle kjenneteikn:

* Har ein meir positiv haldning til vald enn elevar flest.
* Har ein sterk trong til å dominera og undertrykkja andre elevar, til å hevda seg med makt og truslar og til å få viljen sin.
* Dersom dei er gutar, er dei ofte fysisk sterkare enn kameratane sine og særleg mobbeoffera.
* Er ofte hissige, impulsive og med låg toleranse for hindringar og at noko vert utsett (frustrasjonar).
* Har vanskar med å underordna seg reglar.
* Framstår som tøffe og viser ikkje medkjensle for elevar som blir mobba.
* Er ofte aggressive også mot vaksne, både lærarar og foreldre.
* Er flinke til å snakka seg ut av vanskelege situasjonar.

Det blir ofte hevda at mobbarane er usikre og engstelege under den tøffe overflata. Forsking har ikkje gjeve noko som helst støtte for denne oppfatninga. Resultata peikar nærmast i motsett lei. Mobbarane har vanlegvis uvanleg lite angst, og dei er ikkje særleg usikre, eller så er dei omtrent som gjennomsnittet. Sjølvkjensla er også omtrent gjennomsnittleg eller ganske positiv. Det er stor variasjon i kor populære mobbarane er. Nokon er populære, andre upopulære og mange er middels populære. Ein mobbar har ofte ei gruppe på to-tre kameratar rundt seg som gjev han eller henne støtte, og som ofte deltek i mobbinga.

### Teikn på mobbing

* Barnet kjem heim med øydelagde kle og skulesaker, eller slike ting forsvinn oftare enn normalt.
* Barnet går andre vegar enn den normale til og frå skulen.
* For å sleppa mobbing, går barnet svært tidleg eller kjem i siste liten til skulen.
* Etter skuletid er ofte barnet inne og vil ikkje ut i leiken.
* Skuleprestasjonane går ned utan at det er klare grunnar til det.
* Vegrar seg mot å gå på skulen (vondt i hovudet, vondt i magen osb.).
* Pengeforbruket aukar (betalar for å sleppa mobbinga).
* Utstøytt frå jentegjengen (blir ikkje snakka med, får ikkje vera med ”på laget”).
* Lærar observerer at noko skjer, men eleven prøver å skjula det.
* Barnet føretrekkjer å vera med barn som er mykje yngre.
* Barnet knyter seg unormalt sterkt til dyr og ting.
* Barnet er trist og deprimert.
* Stort fråvær frå gymtimar.

C:\Users\k5824.KVINNHERAD.008\AppData\Local\Microsoft\Windows\Temporary Internet Files\Content.IE5\NI2OP57G\MC900232739[1].wmf

# Tiltaksplan mot mobbing og plaging:

**Mål: Ingen skal verta krenka på Omvikdalen skule. Alle skal vera del av eit fellesskap på skulen, både fagleg, sosialt og psykisk.**

Me skal få dette til ved å:

* Nytta førebyggjande tiltak for å skapa eit godt skule- og oppvekstmiljø.
* Leggja til rette for rutinar som skal avdekka mobbing. Sjå *Når mobbing vert oppdaga…*
* Følgja opp og gje hjelp og støtte til mobbarar og mobbeoffer.
* Ha eit stort fokus på aktivitetsplikta.

### Førebyggjande arbeid

* Skulen skal informera tilsette, elevar og foreldre om mobbing og tiltak mot mobbing. Tiltaka i *”Handlingsplan mot mobbing”* skal gjennomførast.
* I august/ september og februar månad skal det kvart år gjennomførast ei trivselundersøking - Spekter på skulen.
* Setja fokus på oppvekstmiljøet t.d. grensesetjing, media, vald og den gode oppvekst. FAU bør saman med skulen arrangera årlege temakveldar og sosialkveldar.
* Læra elevane empati.
* Ha ”tett” inspeksjon i friminutta. Alle møter punktleg og presis når dei har inspeksjon. Når ein oppdagar uønska åtferd, grip ein inn og melder deretter frå til kontaktlærar. Stilla med gule vestar.
* For at elevane skal oppleva tryggleik, skal eldre elevar vera fadrar for dei yngre. Ordninga med kameratstøtte har god verknad.
* Involvera elevane i inspeksjon – trivselsleiarar i 7.trinn.
* Leggja vekt på klassemiljøarbeid.
* Trivsel, tryggleik og mobbing er tema på alle utviklingssamtalar, klasseforeldremøte og konferansetimar.
* Kvar klasse skal laga trivselsreglar.
* Eleven og foreldre skal gjerast kjende med kva som skjer dersom det førekjem mobbing.

Dei skal få vita at:

* Mobbing er ikkje tillate på skulen vår, og at slik framferd får følgjer for den det gjeld.
* Skulen tek opp og drøftar hendingar som kan kallast mobbing.
* Kontaktlærar /rektor tek involverte elevar inn til samtale. Heimane vert orientert.
* Skulen satsar på tryggleik og trivselstiltak ved bruk av positive elevaktivitetar. Elevrådet er ein viktig medspelar her.
* Faste elevsamtalar og utviklingssamtalar skal seia noko om korleis eleven trivst på skulen. Kontaktlærar saman med samarbeidande lærarar er ansvarlege for utviklingssamtalane.
* Vera aktive med positive tiltak som turar, turneringar, elevkveldar og liknande.

C:\Users\k5824.KVINNHERAD.008\AppData\Local\Microsoft\Windows\Temporary Internet Files\Content.IE5\TUDH0L0D\MC900417332[1].wmf

### Arbeid i klassen og på skulen

* Kvar klasse drøftar kva mobbing er slik at dette vert tydeleg for alle.
* Alle klassar skal laga trivselsreglar som seier noko om korleis elevane ønskjer å ha det i klassen og på skulen.
* Klassemøte der ein drøftar korleis det har utvikla seg når det gjeld elevane sin trivsel den siste tida, om nokon har brote reglane, og kva me må gjera for å retta på evt. regelbrot. Elevane skal sjølve komma fram til ulike tiltak.
* På første klasseforeldremøtet i skuleåret skal foreldra bli samde om kva elevar, lærarar og foreldre/føresette kan gjera for å fremja trivsel og førebyggja mobbing. Klassen samlar seg om nokre tiltak.
* Det må i alle klassar arbeidast systematisk for å skapa ein kultur for at elevane melder frå når dei ser nokon elevar ikkje har det bra på skulen.
* Legg tilrette for ulike fritidsaktivitetar.

***NB!*** *Åtferda, haldningane og rutinane til lærarane og personalet på skulen spelar ei avgjerande rolle for kor utbreidd mobbing vert i den einskilde skule eller klasse.*

### Arbeidet i elevrådet

* Elevrådet skal årleg laga eit framlegg til ein aktivitetsplan som syner kva for aktivitetar elevane kan driva med gjennom skuleåret for å auka trivselen på skulen og i fritida.
* Elevrådet skal to gonger i året, haust og vår, evaluera denne planen.

### Heimen sitt ansvar

* La ikkje barnet ditt vera i tvil om kva du meiner om å mobba eller plaga andre. Ikkje la barnet få inntrykk av at du er likesæl. Forsking syner at der skule og heim saman tek avstand frå mobbing, vil det verka positivt inn på barna.
* Snakk med barnet om mobbing. Prøv å få fram at det å fortelja om plaging ikkje er sladder, men å syna solidaritet med den/dei som vert mobba. Å la vera å gje beskjed, er det same som å ta parti med mobbaren/mobbarane.
* I dei høve der du veit om eller har mistanke om mobbing, må du kontakta kontaktlærar eller rektor. I samarbeid med skulen kan me få til ei positiv endring av situasjonen.
* Har du eit barn som plagar andre, gje det klart at du ser alvorleg på dette og ikkje kan godta slik framferd. Tenk gjennom og ver klar på reglar for framferd i heimen. Ros og syn interesse når barnet oppfører seg bra. Når barnet ikkje føl avtalte reglar, må dette få følgjer.
* Foreldra må bruka tid på felles aktivitetar saman med barnet. Dei må følgja med på kva barnet gjer og kven barnet er saman med på skulen og i fritida. Mobbing og uakseptabel framferd skjer når vaksne ikkje er til stades eller veit kva barnet driv med.
* Sjå til at barnet har gode samværsformer med andre. Få barnet interessert i fritidsaktivitetar.



### Når mobbing vert oppdaga, følgjer skulen aktivitetsplikta

Her kjem praktiske råd rundt løysing av ei sak:

* Tek kontakt med foreldra/dei føresette til dei involverte elevane.
* Gjennomfører samtalar der det vert gjort skriftlege avtalar.
* Først ein samtale med mobbeofferet.
* Så ein samtale med plagarane kvar for seg.
* Deretter ein samtale med plagarane samla.

1. I samtalane kjem kontaktlæraren og elevane med konkrete forslag til problemløysing. Det er viktig at mobbar er aktiv i denne prosessen. Framlegga vert skrivne ned og er forpliktande for mobbar.
2. Bruka foreldra/dei føresette som medspelarar i kampen mot mobbing.
3. I prøvetida skal kontaktlæraren, innan ei veke, ha nye samtalar med offer og mobbar for å sjekke korleis det går.
4. NB! Det er viktig å ta seg god tid med offeret, som ofte kan slita med skuldkjensle.
5. Ein lærar må peikast ut til å ta på seg arbeidet med å verne om offer.
6. Orientera rektor om det som har skjedd.

NB! Dersom problema ikkje vert løyst gjennom avtale som over, må det verta sterkare reaksjonar overfor den eller dei som mobbar. Desse reaksjonane vert gradvis trappa opp.

### Opptrappingsplan dersom avtalen ikkje fører fram til noko løysing:

1. Skulen tek på ny kontakt med foreldra til mobbaren.
2. Alvorleg personleg samtale med mobbar. Rektor er også til stades.
3. Alle tilsette på skulen vert orientert om kva mobbaren gjer.
4. Åtferda til mobbaren vert diskutert i klassen.
5. Mobbaren møter foreldra til offeret saman med kontaktlæraren.
6. Stormøte mellom mobbar, eigne foreldre og foreldra til offeret.
7. Mobbaren må vera ein eller fleire timar i ein annan klasse.
8. Mobbaren må halde seg saman med læraren som har inspeksjon, i friminutta.
9. Eleven får ikkje ta skulebuss, eller må møta tidlegare på skulen, eller må venta igjen etter skuletid, når det er snakk om mobbing på skulebussen eller skulevegen.
10. Vurdera bekymringsmelding til barnevernet.
11. Skifte av skule må vurderast.
12. Mobbesaka vert meld til politiet.

### Dersom elev/elevar plagar lærar

Dersom ein lærar på skulen føler seg plaga av elevar, må læraren ta dette opp med rektor eller verneombod. Rektor tek saka vidare.

## TIL ETTERTANKE

**Livet si læra**

Av Ronald Russel

|  |  |
| --- | --- |
| Barn som er vane til spott  lærer å verta usikre  Barn som er vane til kritikk  lærer seg å dømma  Barn som er vane til mistru  lærer å fara med fusk  Barn som er vane med motvilje  lærer seg å hata  Barn som er vane til kjærleik og omsorg  lærer å verta glade i andre | Barn som er vane til ærlegdom  lærer å skilja sanning frå løgn  Barn som er vane til ros  lærer å påskjøna andre  Barn som er vane til å hjelpa  lærer å visa omtanke for andre  Barn som er vane til lesing  lærer å tenkja  Barn som er vane til tolmod  lærer å visa forståing  Barn som er vane til lukke  vil finna venleik. |

